Germania deportează în Federația Rusă tot mai mulți ruși fugiți în Vest ca să scape de mobilizarea în armata lui Putin
Germania a început să deporteze tot mai mulți cetățeni ruși care au fugit din țara lor pentru a scăpa de mobilizarea în armată și, implicit, de riscul de a fi trimiși în Ucraina. Astfel, în primele opt luni ale acestui an, 32 de cetățeni ruși au fost deportați din Germania în Federația Rusă - o cifră de patru ori mai mare comparativ cu aceeași perioadă din 2023. Decizia autoritățile germane vine în urma unei hotărâri adoptate de Înalta Curte de Justiție de la Berlin, conform căreia așa-numiții „obiectori de conștiință” (persoane care invocă diverse motive - religioase sau de conștiință - pentru a nu fi înrolate) nu beneficiază de dreptul de a primi azil politic, informează Deutsche Welle.